สวัสดีค่ะ หนูอายุ12ปี หนูมีประจำเดือนตอน11ปี ประจำเดือนมาครั้งแรก10วัน ครั้งที่สอง9วันผิดปกติ เช่น มาช้า2เดือน หนูไปอ่านเรื่องพวกนี้มากลัวเป็นโรคร้ายด้วยค่ะ หนูฉีดวัคซีนมะเร็จปากมดลูกแล้วค่ะ อยากถามว่ามันเป็นอะไรหรอค่ะ
สวัสดีค่ะ หากยังอยู่ในช่วงวัยรุ่น และเพิ่งมีประจำเดือนมาเป็นครั้งที่ 2 การที่ประจำเดือนมามานาน 9-10 วัน และมาห่างกันนานถึง 2 เดือนนั้น ยังไม่ถือว่าผิดปกติ เนื่องจากในช่วงวัยรุ่น การทำงานของรังไข่อาจยังไม่สมบูรณ์ และอาจยังไม่มีการตกไข่เกิดขึ้น โดยส่วนใหญ่แล้ว เมื่อผ่านไปซักระยะ และรังไข่เริ่มมีการตกไข่เกิดขึ้นแล้ว ประจำเดือนก็จะค่อยๆ มาเป็นปกติค่ะโดยประจำเดือนที่ปกติจะมีระยะห่างระหว่างรอบเดือนตั้งแต่ 21-35 วัน โดยในแต่ละรอบเดือนไม่จำเป็นต้องมีระยะห่างที่เท่ากัน และในแต่ละครั้งจะมานาน 2-7 วัน โดยในแต่ละรอบก็ไม่จำเป็นต้องเท่ากันเช่นกัน และในช่วงวัยรุ่น หากมีอาการปวดท้องประจำเดือน ถือเป็นอาการที่สามารถพบได้ ไม่ได้เกิดจากผิดปกติใดค่ะสำหรับวัคซีนมะเร็งปากมดลูก หากได้ฉีดไปแล้ว ก็จะช่วยป้องกันการเกิดโรคได้ประมาณ 70%-80% ค่ะ